pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตรียมยกระดับสายด่วน สปสช.1330 เป็นสายด่วนอัจฉริยะ
วันอังคารที่ 13 กุมภาพันธ์ 2567
13/02/2567
เตรียมยกระดับสายด่วน สปสช.1330 เป็นสายด่วนอัจฉริยะ
วันอังคารที่ 6 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ายกระดับระบบบริการสายด่วนสํานักงานหลักประกันสุขภาพแห่งชาติ หรือ สปสช.1330
ให้เป็นสายด่วนอัจฉริยะ โดยจากเดิมให้บริการเฉพาะการถามตอบและรับเรื่องร้องเรียน
จะพัฒนาบริการระบบนัดหมาย นัดพบแพทย์ออนไลน์ ยืนยันตัวตนในการรับบริการที่หน่วยบริการต่าง ๆ
เพิ่มคู่สายบริการ และเพิ่มระบบความปลอดภัยทางไซเบอร์
ตลอดจนเพิ่มคู่สายสําหรับหน่วยบริการในการสอบถามการตรวจสอบสิทธิ การจ่ายเงิน
และสนับสนุนการส่งต่อผู้ป่วย ให้ประชาชนเข้าถึงได้ง่ายทุกที่ทุกเวลา ลดเวลารอสายเหลือน้อยกว่า 30 นาที
มีระบบบันทึก บริหาร และเชื่อมโยงข้อมูลเพื่อให้ผู้รับบริการติดตามและขอข้อมูลได้ง่าย
สอดรับกับการขับเคลื่อนนโยบาย 30 บาทรักษาทุกที่ด้วยบัตรประชาชนใบเดียว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย-จีน ลงนามแล้ว ยกเว้นการตรวจลงตราระหว่างกัน เริ่ม 1 มี.ค.67
วันอังคารที่ 13 กุมภาพันธ์ 2567
13/02/2567
ไทย-จีน ลงนามแล้ว ยกเว้นการตรวจลงตราระหว่างกัน เริ่ม 1 มี.ค.67
วันพุธที่ 7 กุมภาพันธ์ 2567
รัฐบาลแห่งราชอาณาจักรไทย ได้ร่วมลงนามความตกลง กับรัฐบาลแห่งสาธารณรัฐประชาชนจีน
ว่าด้วยการยกเว้นการตรวจลงตราซึ่งกันและกันเป็นที่เรียบร้อยแล้ว
โดยเป็นการยกเว้นการตรวจลงตราสําหรับผู้ถือหนังสือเดินทางธรรมดาและผู้ถือหนังสือเดินทางกึ่งราชการ
ในการเดินทางเข้า-ออก หรือผ่านแดนของทั้งสองฝ่าย โดยมีระยะเวลาพํานักแต่ละครั้งไม่เกิน 30 วัน
และเมื่อรวมการเดินทางหลาย ๆ ครั้งภายในห้วงเวลา 180 วันแล้ว ระยะเวลาในการพํานักรวมกันต้องไม่เกิน
90 วัน ยกเว้นกรณีการพํานักถาวร การทํางาน การศึกษา กิจกรรมด้านสื่อ หรือกิจกรรมอื่น ๆ
ที่จําเป็นต้องได้รับอนุญาตล่วงหน้าจากหน่วยงานที่รับผิดชอบของอีกฝ่าย
ความตกลงฉบับนี้จะมีผลใช้บังคับตั้งแต่วันที่ 1 มีนาคม 2567 เป็นต้นไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด 'นวนิตย์' เป็นประธานการประชุมคณะกรรมการเทคโนโลยีดิจิทัลและกำกับดูแลข้อมูลของกระทรวงเกษตรและสหกรณ์ ครั้งที่ 1/2567
วันอังคารที่ 13 กุมภาพันธ์ 2567
รองปลัด 'นวนิตย์' เป็นประธานการประชุมคณะกรรมการเทคโนโลยีดิจิทัลและกํากับดูแลข้อมูลของกระทรวงเกษตรและสหกรณ์ ครั้งที่ 1/2567
รองปลัด 'นวนิตย์' เป็นประธานการประชุมคณะกรรมการเทคโนโลยีดิจิทัลและกํากับดูแลข้อมูลของกระทรวงเกษตรและสหกรณ์ ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการเทคโนโลยีดิจิทัลและกํากับดูแลข้อมูลของกระทรวงเกษตรและสหกรณ์ ครั้งที่ 1/2567 โดยมี ผศ.ดร.สิตางศุ์ พิลัยหล้า ที่ปรึกษารัฐมนตรีว่าการกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ เพื่อรับทราบประเด็นต่าง ๆ ได้แก่
1) คําสั่งแต่งตั้งผู้บริหารเทคโนโลยีสารสนเทศระดับสูงระดับกระทรวง (Ministry Chief Information Officer : MCIO) และผู้บริหารข้อมูลระดับสูง (Chief Data Officer : CDO) ของกระทรวงเกษตรและสหกรณ์
2) คําสั่งแต่งตั้งคณะกรรมการเทคโนโลยีดิจิทัล และกํากับดูแลข้อมูล ของกระทรวงเกษตรและสหกรณ์
และ 3) แนวทางการขับเคลื่อนการจัดทําธรรมาภิบาลข้อมูลและการคุ้มครองข้อมูล
ส่วนบุคคลของศูนย์ข้อมูลกลาง (Data Center) กระทรวงเกษตรและสหกรณ์
นอกจากนี้ ที่ประชุมยังได้พิจารณานโยบายบูรณาการด้านเทคโนโลยีดิจิทัลของกระทรวงเกษตรและสหกรณ์ การทบทวนแผนปฏิบัติการดิจิทัลของกระทรวงเกษตรและสหกรณ์ พ.ศ. 2566 – 2570 และการดําเนินงานด้านการรักษาความมั่นคงปลอดภัยทางไซเบอร์ของกระทรวงเกษตรและสหกรณ์ด้วย
รัฐบาลไทย-ข่าวทำเนียบรัฐบาล-เปิดตู้ “เติมรัก...ปันสุข” 903 แห่งทั่วไทย  เป็นของขวัญวันวาเลนไทน์ หวังให้ สธ.  เป็นต้นแบบสังคมแห่งการแบ่งปัน
วันพุธที่ 14 กุมภาพันธ์ 2567
เปิดตู้ “เติมรัก...ปันสุข” 903 แห่งทั่วไทย  เป็นของขวัญวันวาเลนไทน์ หวังให้ สธ.  เป็นต้นแบบสังคมแห่งการแบ่งปัน
กระทรวงสาธารณสุข เปิดตู้ “เติมรัก...ปันสุข” ในโรงพยาบาลในสังกัด 903 แห่งพร้อมกันทั่วประเทศ เป็นของขวัญวันแห่งความรัก ให้กระทรวงสาธารณสุขเป็นต้นแบบของการสร้างวัฒนธรรมแห่งการแบ่งปัน ผ่านโครงการ “สร้างสุข เติมรัก โอบอุ้มสังคมไทย”
วันนี้ (14 กุมภาพันธ์ 2567) ณ บริเวณโถงชั้น 1 อาคาร 3 สํานักงานปลัดกระทรวงสาธารณสุข นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิดโครงการ “กระทรวงสาธารณสุข สร้างสุข เติมรัก โอบอุ้มสังคมไทย” โดยมี นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหารพร้อมเจ้าหน้าที่ จากหน่วยงานต่างๆ เข้าร่วมงานจํานวนมาก
นายแพทย์ชลน่าน กล่าวว่า วันแห่งความรัก แม้จะเป็นวันที่สื่อความหมายถึงความรักระหว่างบุคคล โดยเฉพาะคู่รัก แต่กิจกรรมที่กระทรวงสาธารณสุขจัดขึ้นในวันแห่งความรัก ประจําปี 2567 นี้ เป็นกิจกรรมที่ต้องการสื่อความหมายของ ความรัก ให้เป็นการแบ่งปันความรัก แบ่งปันความสุขให้กับผู้คนในสังคม ผ่านโครงการ “สร้างสุข เติมรัก โอบอุ้มสังคมไทย” โดยกิจกรรมที่ถือเป็นการ Kick Off ในวันนี้ คือ การเปิดตู้ “เติมรัก...ปันสุข” ในโรงพยาบาลสังกัดกระทรวงสาธารณสุข ทั่วประเทศ 903 แห่ง แบ่งเป็น โรงพยาบาลศูนย์ 35 แห่ง โรงพยาบาลทั่วไป 92 แห่ง และ โรงพยาบาลชุมชน 776 แห่ง
นายแพทย์ชลน่าน กล่าวต่อว่า ตู้เติมรัก...ปันสุข เป็นการสื่อความหมายให้ทุกคนตระหนักถึงการให้และการรับ การส่งต่อความรัก ความสุข ความปรารถนาดี ให้กับผู้อื่น โดยหวังให้กระทรวงสาธารณสุข เป็นต้นแบบของวัฒนธรรม การแบ่งปัน การดูแลซึ่งกันและกัน ซึ่งเป็นหน้าที่หลักของกระทรวงสาธารณสุขอยู่แล้ว ที่ผ่านมา แพทย์อาจจะดูแลประชาชนในฐานะผู้ป่วย แต่จริงๆ แล้ว แพทย์ พยาบาล เจ้าหน้าที่ทุกคนของโรงพยาบาล เป็นได้มากกว่าคําว่า “ผู้ให้บริการ” แต่เป็น “ผู้ให้” ที่ให้ความรัก ความห่วงใย ความเอื้ออาทรต่อกัน ซึ่งจะทําให้สังคมไทยมีพลังบวก และคนไทยมีพลังใจเพิ่มมากขึ้น เป็นการสร้างสุขภาวะทางสังคมที่ดี
“ตู้เติมรัก...ปันสุข” เป็นสัญลักษณ์ที่เราอยากให้ทุกโรงพยาบาลของกระทรวงสาธารณสุขทั่วประเทศ เป็นผู้นําในการโอบอุ้มสังคมไทยให้อบอุ่น ด้วยความเอื้อเฟื้อแบ่งปันความสุข ใครมีอะไรอยากปันเอามาใส่ตู้ ใครอยากได้ อยากดื่ม มาหยิบไป หยิบได้ เติมได้ เติมใจ เติมความห่วงใยให้กัน เป็นการร่วมกันขับเคลื่อนสังคมไทยด้วยพลังบวก” นายแพทย์ชลน่าน กล่าว
โดยนอกจาก ตู้เติมรัก...ปันสุข แล้ว ในปีนี้ รัฐบาลยังมีของขวัญที่จะส่งมอบเป็นความรักให้กับประชาชน คือ การเดินหน้านโยบาย 30 บาทรักษาทุกที่ ด้วยบัตรประชาชนใบเดียว ให้ครบทั้งประเทศภายในปี 2567 และยังมีโครงการ พาหมอไปหาประชาชน เฉลิมพระเกียรติฯ อีกอย่างน้อย 72 ครั้ง ทั่วประเทศภายในปีนี้ รวมไปถึงโครงการอื่นๆ ตามนโยบาย 13 ประเด็น ที่ได้แถลงต่อพี่น้องประชาชนตั้งแต่เข้ารับตําแหน่งด้วย
*************************************************** 14 กุมภาพันธ์ 2567
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 2/2567
วันพุธที่ 14 กุมภาพันธ์ 2567
​รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 2/2567
​รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 2/2567
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 2/2567 ผ่านระบบ Zoom Meeting โดยที่ประชุมมีเรื่องที่สําคัญ ดังนี้
1) ผลการดําเนินงานสํานักพัฒนาบุคลากรวิจัยเดือนมกราคม 2567
2) การขอรับทุนศึกษาต่อภายในประเทศ โครงการพัฒนากําลังคนตามความต้องการด้านการวิจัยการเกษตร (Agri-core Knowledge) ประจําปี 2567
3) การขอรับทุนศึกษาต่อต่างประเทศ โครงการพัฒนากําลังคนตามความต้องการด้านการวิจัยการเกษตร (Agri-core Knowledge) ประจําปี 2567
และ 4) การขอรับทุนฝึกอบรมเพื่อวิทยานิพนธ์ (ต่างประเทศ) ภายใต้ทุนปริญญาเอกเฉลิมพระเกียรติทรงครองราชย์ 70 ปี
รัฐบาลไทย-ข่าวทำเนียบรัฐบาล-​“นฤมล” จับมือ “หัวเว่ย” ใช้นวัตกรรม ลดต้นทุน หวังเพิ่มผลผลิต เพิ่มรายได้เกษตรกร 3 เท่า
วันพุธที่ 14 กุมภาพันธ์ 2567
14/02/2567
​“นฤมล” จับมือ “หัวเว่ย” ใช้นวัตกรรม ลดต้นทุน หวังเพิ่มผลผลิต เพิ่มรายได้เกษตรกร 3 เท่า
​“นฤมล” จับมือ “หัวเว่ย” ใช้นวัตกรรม ลดต้นทุน หวังเพิ่มผลผลิต เพิ่มรายได้เกษตรกร 3 เท่า
วันนี้ (14 กุมภาพันธ์ 2567) ณ ห้องประชุม 302 ทําเนียบรัฐบาล ศาสตราจารย์ นฤมล ภิญโญสินวัฒน์ ผู้แทนการค้าไทย ได้ร่วมประชุมกับผู้บริหารบริษัทหัวเว่ย (ประเทศไทย) และ ผศ.ดร.สิตางศุ์ พิลัยหล้า ที่ปรึกษา รมว.กระทรวงเกษตรและสหกรณ์ พร้อมคณะผู้บริหารกระทรวงเกษตรฯ เพื่อกําหนดแแผนการทํางานภายใต้นโยบายรัฐบาล “การตลาดนํา นวัตกรรมเสริม เพิ่มรายได้เกษตรกร 3 เท่า”
ผู้แทนการค้าไทยเปิดเผยหลังการประชุมว่า ที่ประชุมได้มีข้อสรุปของแผนงานในการนํานวัตกรรมมาช่วยลดต้นทุน เพิ่มผลผลิต และเพิ่มรายได้ให้พี่น้องเกษตรกร 3 ด้าน คือ 1. ใช้นวัตกรรมด้านพลังงานเพื่อ “ลดต้นทุนค่าไฟฟ้า” สําหรับภาคการเกษตร โดยจะแบ่งเป็นโครงการขนาดย่อมในพื้นที่สูงและพื้นที่ห่างไกล กับโครงการขนาดใหญ่ด้านพลังงานสะอาดในพื้นที่การดูแลรับผิดชอบของกระทรวงเกษตรฯ 2. พัฒนาฐานข้อมูลขนาดใหญ่ด้านการเกษตรและการค้า เพื่อให้สามารถใช้การตลาดนํา การพยากรณ์ผลผลิต นําไปสู่การวางแผนการผลิตที่ตรงกับความต้องการของตลาดได้อย่างมีประสิทธิผล และ 3. ต่อยอดแอพพลิเคชัน “เกษตรพิรุณราช” ให้เป็นช่องทางการค้าขายของพี่น้องเกษตรกรในรูปแบบ “From Farm to Table” โดยการพัฒนาแพลตฟอร์มต่อยอดนี้ กระทรวงเกษตรฯ จะได้ทํางานร่วมกับกระทรวงพาณิชย์และผู้ให้บริการเอกชนรายอื่นเพิ่มเติม เช่น WeChat และ Line ต่อไป
“ตามนโยบายของนายเศรษฐา ทวีสิน นายกรัฐมนตรี ตัวเลขการค้าและการลงทุนที่เพิ่มขึ้น จะนําไปสู่รายได้ที่สูงขึ้นของผู้ประกอบการไทย ซึ่ง รองฯ ภูมิธรรม ดูแลด้านการตลาดอยู่อย่างใกล้ชิด สําหรับกลุ่มพี่น้องเกษตรกรที่รัฐบาลตั้งเป้าให้มีรายได้เพิ่ม 3 เท่า รัฐมนตรีฯ ธรรมนัส ได้ขับเคลื่อนให้กระทรวงเกษตรฯ จับมือกับผู้เชี่ยวชาญแขนงต่างๆ ทั้งไทยและต่างประเทศในการนํานวัตกรรมมาเสริมภาคการเกษตรเพื่อการลดต้นทุน เพิ่มผลผลิต และเพิ่มรายได้ พร้อมทั้งทํางานร่วมกับกระทรวงพาณิชย์ และทีมไทยแลนด์ทุกคน เพื่อบรรลุเป้าหมายดังกล่าว“ ผู้แทนการค้าย้ํา
รัฐบาลไทย-ข่าวทำเนียบรัฐบาล-“สมศักดิ์-พวงเพ็ชร” ถกคณะกรรมการประชาสัมพันธ์ ขันน็อต “เอ็นบีที” เพิ่มเรตติ้ง หวังสื่อสารผลงานรัฐบาล ให้เข้าถึงประชาชน หลังพบช่องเอกชน เน้นนำเสนอข่าวชาวบ้านเรียกเรตติ้ง
วันพุธที่ 14 กุมภาพันธ์ 2567
14/02/2567
“สมศักดิ์-พวงเพ็ชร” ถกคณะกรรมการประชาสัมพันธ์ ขันน็อต “เอ็นบีที” เพิ่มเรตติ้ง หวังสื่อสารผลงานรัฐบาล ให้เข้าถึงประชาชน หลังพบช่องเอกชน เน้นนําเสนอข่าวชาวบ้านเรียกเรตติ้ง
“สมศักดิ์-พวงเพ็ชร” ถกคณะกรรมการประชาสัมพันธ์ ขันน็อต “เอ็นบีที” เพิ่มเรตติ้ง หวังสื่อสารผลงานรัฐบาล ให้เข้าถึงประชาชน หลังพบช่องเอกชน เน้นนําเสนอข่าวชาวบ้านเรียกเรตติ้ง ให้สัดส่วนงานรัฐบาลน้อย พร้อมจี้ช่วยแก้เฟคนิวส์-สื่อสารเร็วขึ้น
วันที่ 14 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการประชาสัมพันธ์แห่งชาติ (กปช.) โดยมี นางพวงเพ็ชร ชุดละเอียด รัฐมนตรีประจําสํานักนายกรัฐมนตรี นางสุดฤทัย เลิศเกษม รองอธิบดีกรมประชาสัมพันธ์ นสพ.ชัย วัชรงค์ โฆษกประจําสํานักนายกรัฐมนตรี และคณะกรรมการประชาสัมพันธ์ เข้าร่วมประชุม ที่ทําเนียบรัฐบาล
โดยนายสมศักดิ์ เปิดเผยว่า ที่ประชุมคณะกรรมการประชาสัมพันธ์แห่งชาติ ได้มีการหารือถึงการประชาสัมพันธ์ผลงานของภาครัฐ เพื่อยกระดับให้ประชาชน เข้าถึงข่าวสารจากรัฐบาลโดยตรง และรอบด้าน เพราะต้องยอมรับว่า ที่ผ่านมา กรมประชาสัมพันธ์ โดยช่องเอ็นบีที ยังไม่สามารถสื่อสารข้อมูลข่าวสารของภาครัฐ ไปยังประชาชนได้อย่างครอบคลุม จึงต้องมีการปรับเปลี่ยนรูปแบบการนําเสนอข้อมูลข่าวสาร ให้น่าสนใจมากยิ่งขึ้น เพราะหากดูจากการรายงานเรตติ้งทีวีดิจิทัล พบว่า ช่องเอ็นบีที อยู่ในลําดับที่ 17 ซึ่งที่ประชุมเห็นว่า สามารถยกระดับให้มีเรตติ้งที่ดีขึ้นได้ เพื่อให้มีประชาชนมาติดตามข้อมูลข่าวสารมากขึ้น
“ที่ประชุมมีการสะท้อนว่า ปัจจุบันผลงานของรัฐบาล ทีวีดิจิทัลของภาคเอกชน ให้เวลาสัดส่วนการนําเสนอเพียงเล็กน้อย เพราะต้องให้น้ําหนักข่าวชาวบ้าน ที่ทําให้เรตติ้งสูง ดังนั้น ผลงานของรัฐบาล ก็จะถูกนําเสนอลดลงไปด้วย ซึ่งขณะนี้ ช่องเอ็นบีที ก็กําลังมีการปรับตัว โดยมีการปรับการนําเสนอ ช่วงเวลาข่าว และรูปแบบรายการ เพื่อจะได้เป็นอีกช่องทางสําคัญของรัฐบาล ที่จะได้สื่อสารกับพี่น้องประชาชน รวมถึงต้องยอมรับว่า เวลามีเรื่องที่สังคมสงสัย ส่วนราชการ จะไม่ค่อยออกมาชี้แจง ซึ่งใช้การส่งเอกสารข่าวชี้แจงแทน ทําให้ภาครัฐดูไม่ค่อยดี ผมจึงฝากให้ช่วยกันสื่อสารด้วยความรวดเร็ว อย่าปล่อยให้ประชาชนเข้าใจผิด” รองนายกรัฐมนตรี กล่าว
ขณะที่ นางพวงเพ็ชร กล่าวว่า ขณะนี้ ช่องเอ็นบีที กําลังทํางานอย่างเต็มที่ ในการปรับรูปแบบการนําเสนอ ให้ประชาชนหันมาติดตามมากขึ้น ซึ่งขอยืนยันว่า ให้ความสําคัญกับเรตติ้งเป็นอย่างมาก เพราะตนได้สั่งการในที่ประชุมกับหน่วยงานที่เกี่ยวข้องไปแล้วว่า ให้มีการปรับเปลี่ยนในหลายส่วน เพราะการทํางานด้านข่าวสารต้องเป็นไปด้วยความรวดเร็ว โดยเฉพาะการแก้ข่าวเฟคนิวส์ ที่พบว่า ปัจจุบันมีจํานวนมาก ดังนั้น การสื่อสารของรัฐบาล จึงเป็นเรื่องสําคัญ หากทําให้ประชาชนเข้าถึงได้มากขึ้น ก็จะสามารถแก้ปัญหาต่างๆที่ประชาชนเข้าใจผิดได้
รัฐบาลไทย-ข่าวทำเนียบรัฐบาล-คปภ. แนะ..! ธุรกิจประกันภัยระมัดระวังการรับประกันภัยรถยนต์ไฟฟ้า ชี้ “รถยนต์ไฟฟ้า” มีปัจจัยเสี่ยง-ผู้รับประกันภัยต้องมีแผนบริหารความเสี่ยงเพิ่มเติม
วันพุธที่ 14 กุมภาพันธ์ 2567
14/02/2567
คปภ. แนะ..! ธุรกิจประกันภัยระมัดระวังการรับประกันภัยรถยนต์ไฟฟ้า ชี้ “รถยนต์ไฟฟ้า” มีปัจจัยเสี่ยง-ผู้รับประกันภัยต้องมีแผนบริหารความเสี่ยงเพิ่มเติม
สํานักงาน คปภ. ร่วมมือกับธุรกิจประกันภัยในการพัฒนาผลิตภัณฑ์ประกันภัยสําหรับรถยนต์ไฟฟ้าขึ้นมาโดยเฉพาะ ภายใต้ชื่อ กรมธรรม์ประกันภัยรถยนต์ไฟฟ้า : Battery Electric Vehicle (BEV) ตามคําสั่งนายทะเบียนที่ 47/2566
นายอาภากร ปานเลิศ ผู้ช่วยเลขาธิการ สายกํากับผลิตภัณฑ์ประกันภัย สํานักงานคณะกรรมการกํากับและส่งเสริมการประกอบธุรกิจประกันภัย (ผู้ช่วยเลขาธิการ สํานักงาน คปภ.) เปิดเผยว่า จากการเติบโตอย่างต่อเนื่องของรถยนต์ไฟฟ้าในประเทศไทย สํานักงานคณะกรรมการกํากับและส่งเสริมการประกอบธุรกิจประกันภัย (สํานักงาน คปภ.) จึงได้ร่วมมือกับธุรกิจประกันภัยในการพัฒนาผลิตภัณฑ์ประกันภัยสําหรับรถยนต์ไฟฟ้าขึ้นมาโดยเฉพาะ ภายใต้ชื่อ กรมธรรม์ประกันภัยรถยนต์ไฟฟ้า : Battery Electric Vehicle (BEV) ตามคําสั่งนายทะเบียนที่ 47/2566 เรื่อง ให้ใช้แบบ ข้อความ และพิกัดอัตราเบี้ยประกันภัยของกรมธรรม์ประกันภัยรถยนต์ไฟฟ้า โดยสมาคมประกันวินาศภัยไทยได้จัดการประชุมชี้แจงแนวปฏิบัติสําหรับผลิตภัณฑ์ดังกล่าว เพื่อให้เกิดมาตรฐานในทางปฏิบัติเป็นไปในทางเดียวกัน เมื่อวันที่ 31 มกราคม 2567 ณ ห้องอัศวิน แกรนด์ บอลรูม โรงแรมอัศวิน กรุงเทพฯ
โดยที่ในปัจจุบันรถยนต์ไฟฟ้ายังเป็นสิ่งใหม่ที่ทุกภาคส่วนยังต้องเรียนรู้ร่วมกัน ซึ่งจากข่าวที่ปรากฏในบางประเทศได้พบปัญหาจากการใช้งานรถยนต์ไฟฟ้าเพิ่มขึ้น จากตัวอย่างสถานการณ์ในประเทศเกาหลีใต้ที่ยอดจําหน่ายของรถยนต์ไฟฟ้าเริ่มปรับตัวลงลดครั้งแรกในรอบ 6 ปี จากปัญหาความกังวลเกี่ยวกับแบตเตอรี่เกิดไฟลุกไหม้ จํานวนของสถานีชาร์จแบบชาร์จเร็วยังมีจํานวนน้อย และราคาของรถยนต์ไฟฟ้าที่มีราคาค่อนข้างสูง หรือกรณีในประเทศสหรัฐอเมริกาที่บริษัทผู้ผลิตรถยนต์ไฟฟ้ารายหนึ่งมีการเรียกคืนรถยนต์ไฟฟ้าเป็นจํานวนกว่า 2 ล้านคัน เนื่องจากพบว่ามีความบกพร่องเกี่ยวกับระบบช่วยขับอัตโนมัติ (Autopilot) และอาจเสี่ยงที่จะก่อให้เกิดอุบัติเหตุได้
“จากข้อมูลดังกล่าวข้างต้น สํานักงาน คปภ. จึงแนะนําให้บริษัทประกันภัยใช้ความระมัดระวังในการรับประกันภัยรถยนต์ไฟฟ้า ตั้งแต่การพิจารณารับประกันภัยรถยนต์ไฟฟ้า การกําหนดเบี้ยประกันภัยที่เหมาะสมกับความเสี่ยงภัยที่แท้จริง และการเคลม ซึ่งรถยนต์ไฟฟ้ามีข้อปฏิบัติแตกต่างจากรถยนต์สันดาปในหลายส่วน เช่น ข้อระวังเกี่ยวกับแบตเตอรี่ ระบบสั่งการ และระบบไฟฟ้า รวมไปถึงระยะเวลาการเคลมที่ขณะนี้ยังพบว่ามีระยะเวลาค่อนข้างนาน รวมไปถึงการเตรียมความพร้อมในด้านต่าง ๆ ของบริษัท ทั้งระบบไอที และผู้เชี่ยวชาญที่มีความรู้ความเข้าใจรถยนต์ไฟฟ้า เพื่อรองรับการรับประกันภัยรถยนต์ไฟฟ้าของบริษัทและเน้นย้ําถึงการบริหารความเสี่ยงสําหรับการประกันภัยรถยนต์ไฟฟ้า โดยหากพบความสุ่มเสี่ยงจากการรับประกันภัยรถยนต์ไฟฟ้าของบริษัทประกันภัย สํานักงาน คปภ. อาจกําหนดให้บริษัทที่จะรับประกันภัยรถยนต์ไฟฟ้าจะต้องมีการแสดงแผนบริหารความเสี่ยงเพิ่มเติมตามหลักการที่สํานักงาน คปภ. จะมีการกําหนดใช้สําหรับผลิตภัณฑ์ที่ให้ความคุ้มครองความเสี่ยงภัยที่เกิดขึ้นใหม่ในเร็ว ๆ นี้ ด้วย” ผู้ช่วยเลขาธิการ สํานักงาน คปภ. กล่าวในตอนท้าย
รัฐบาลไทย-ข่าวทำเนียบรัฐบาล-รองปลัด กษ. เข้าร่วมการประชุมคณะกรรมการจัดการหนี้ของเกษตรกร ครั้งที่ 1/2567
วันพุธที่ 14 กุมภาพันธ์ 2567
รองปลัด กษ. เข้าร่วมการประชุมคณะกรรมการจัดการหนี้ของเกษตรกร ครั้งที่ 1/2567
รองปลัด กษ. เข้าร่วมการประชุมคณะกรรมการจัดการหนี้ของเกษตรกร ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เข้าร่วมการประชุมคณะกรรมการจัดการหนี้ของเกษตรกร ครั้งที่ 1/2567 ณ ห้องประชุมชั้น 3 สํานักงานกองทุนพื้นฟูและพัฒนาเกษตรกร โดยที่ประชุมได้พิจารณาเลือกประธานกรรมการ และรองประธานกรรมการ รวมถึงแผนการประชุมคณะกรรมการจัดการหนี้ของเกษตรกรและรายชื่อเกษตรกรเพื่อขออนุมัติชําระหนี้แทนเกษตรกรสมาชิก ลูกหนี้ สถาบันเกษตรกร (สหกรณ์) ลูกหนี้ธนาคารพาณิชย์ และนิติบุคคล
นอกจากนี้ ยังพิจารณารายชื่อเกษตรกรเพื่อขออนุมัติชําระหนี้แทนเกษตรกรสมาชิก ลูกหนี้ และอนุมัติรายชื่อเกษตรกรสมาชิกเพื่อซื้อทรัพย์ NPA ที่มี NPL คงเหลือ คืนให้เกษตรกร รวมทั้งรับทราบผลการดําเนินงานด้านการจัดการหนี้ที่ผ่านมาด้วย
รัฐบาลไทย-ข่าวทำเนียบรัฐบาล-นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก ร่วมงานแถลงข่าวโครงการช่วยเหลือเยียวยานักท่องเที่ยวชาวต่างชาติที่บาดเจ็บและเสียชีวิต
วันพุธที่ 14 กุมภาพันธ์ 2567
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก ร่วมงานแถลงข่าวโครงการช่วยเหลือเยียวยานักท่องเที่ยวชาวต่างชาติที่บาดเจ็บและเสียชีวิต
...
นายชยธรรม์ พรหมศร ปลัดกระทรวงคมนาคม มอบหมายให้ นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นผู้แทนกระทรวงคมนาคม ร่วมงานแถลงข่าวโครงการช่วยเหลือเยียวยานักท่องเที่ยวชาวต่างชาติที่บาดเจ็บและเสียชีวิต จัดโดยกระทรวงการท่องเที่ยวและกีฬา ร่วมกับสถาบันการแพทย์ฉุกเฉินแห่งชาติ กระทรวงสาธารณสุข และกองบัญชาการตํารวจท่องเที่ยว ในวันที่ 14 กุมภาพันธ์ 2567 ณ สํานักงานปลัดกระทรวงการท่องเที่ยวและกีฬา
นายชาครีย์ บํารุงวงศ์ กล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เห็นชอบในหลักการให้กระทรวงการท่องเที่ยวและกีฬาใช้จ่ายงบประมาณ รายการเงินสํารองจ่ายเพื่อกรณีฉุกเฉินหรือจําเป็น วงเงิน 50 ล้านบาท ในการดําเนินโครงการช่วยเหลือเยียวยานักท่องเที่ยวต่างชาติที่ประสบเหตุในประเทศไทย ระหว่างวันที่ 1 มกราคม - 31 สิงหาคม 2567 ทั้งในกรณีเกิดอุบัติเหตุ อาชญากรรม และภัยด้านอื่น ๆ ซึ่งเหตุดังกล่าวต้องไม่ได้เกิดจากความประมาท เจตนากระทําผิดกฎหมาย หรือมีพฤติการณ์ที่เสี่ยงให้เกิดเหตุนั้นของนักท่องเที่ยว โดยมีอัตราชดเชยกรณีเสียชีวิต ไม่เกิน 1 ล้านบาท กรณีสูญเสียอวัยวะถาวร สูญเสียดวงตา ทุพพลภาพถาวร ให้เหมาจ่าย 300,000 บาท และค่ารักษาพยาบาลจ่ายตามจริงไม่เกิน 500,000 บาท โดยผู้ยื่น คําขอต้องถือหนังสือเดินทางที่ลงตราประเภทท่องเที่ยว ไม่ใช่เพื่อประกอบอาชีพหรือหารายได้ สามารถยื่นคําขอได้ที่กระทรวงการท่องเที่ยวและกีฬา สํานักงานการท่องเที่ยวและกีฬาจังหวัดทั่วประเทศ ศูนย์ช่วยเหลือนักท่องเที่ยว ณ ท่าอากาศยานสุวรรณภูมิ และท่าอากาศยานดอนเมือง ตลอดจนทางไปรษณีย์และอีเมลที่กําหนด โดยการดําเนินโครงการดังกล่าวเพื่อให้เกิดความเชื่อมั่นว่า “เมืองไทยปลอดภัย” เมื่อเดินทางมาท่องเที่ยวทุกคนจะได้รับการดูแลเป็นอย่างดี สร้างภาพลักษณ์ที่ดีให้กับประเทศไทย
สําหรับกระทรวงคมนาคมได้มีการส่งเสริมด้านการท่องเที่ยวควบคู่ไปกับการดําเนินการหลัก เช่น การพัฒนาโครงสร้างพื้นฐานเพื่อสนับสนุนการท่องเที่ยว การพัฒนาเส้นทางคมนาคมสู่แหล่งท่องเที่ยว การอํานวยความสะดวกและความปลอดภัยในการเดินทาง ทั้งทางบก ทางน้ํา ทางราง และทางอากาศ เป็นต้น โดยกระทรวงฯ ได้ดําเนินการตามนโยบายของนายกรัฐมนตรีที่เน้นย้ําให้ทุกหน่วยงานดูแลนักท่องเที่ยว ทั้งการอํานวยความสะดวก อํานวยความปลอดภัย เพื่อสร้างความประทับใจตลอดการเดินทางท่องเที่ยวในประเทศไทย
รัฐบาลไทย-ข่าวทำเนียบรัฐบาล-“...น้องน้อยจะเป็นผู้ช่วยที่ดีของพี่ ๆ ช่วยถือของตามไปเสมอ ยังเป็นผู้ดูแล และเป็นองครักษ์ที่ดีของพี่อีกด้วย ไม่เอาเปรียบใคร ไม่คิดถึงตัวเองก่อน
วันพุธที่ 14 กุมภาพันธ์ 2567
“...น้องน้อยจะเป็นผู้ช่วยที่ดีของพี่ ๆ ช่วยถือของตามไปเสมอ ยังเป็นผู้ดูแล และเป็นองครักษ์ที่ดีของพี่อีกด้วย ไม่เอาเปรียบใคร ไม่คิดถึงตัวเองก่อน
สิ่งที่พี่จําได้อีกอย่าง คือ เมื่อเวลาเราพี่น้องเล่นด้วยกัน เมื่อมีเรื่องหรือเกิดเรื่องขึ้น เราก็จะโดนลงโทษด้วยกันเสมอ ถึงแม้พี่ชายบางครั้งจะสั่งให้ทําอะไรก็ตาม น้องน้อยก็ไม่เคยฟ้องว่าพี่ชายสั่งเลยสักครั้ง
น้องน้อยเป็นเด็กที่กล้าที่จะเล่นกับพี่ชายด้วยความรักและซื่อสัตย์ ไม่เคยเอาเปรียบในพี่น้องเลย
พอช่วงหลัง เมื่อพี่ชายต้องจากทุกคนไปเรียนเมืองนอก เราก็เริ่มห่างกัน แต่น้องน้อยก็ยังเขียนจดหมายถึงพี่ชายสม่ําเสมอ และยังคอยดูแลของให้พี่ชายที่อยู่เมืองไทยอีกด้วย
ความทรงจําของพี่ที่นึกถึงน้องน้อยนี้ อาจจะเป็นบางส่วน บางเสี้ยวในชีวิตของเราเมื่อเด็ก ๆ แต่ความดี ความน่ารักของน้องน้อยที่มีต่อพี่น้อง และที่พี่จําได้ดีเสมอ คือ น้องน้อยมีน้ําใจกับพี่น้อง เป็นเด็กดี ฉลาด ร่วมรับผิดชอบในสิ่งที่ปฏิบัติร่วมกันเสมอ ไม่เคยหลีกเลี่ยงความรับผิดชอบ ไม่เคยทําให้ใคร หรือผู้อื่นเดือดร้อน ไม่เคยฟ้อง ไม่เคยแก้ตัว และเมื่อมีอะไรก็จะหันซ้ายหันขวานึกถึงพี่น้องก่อนเสมอ...”
รัฐบาลไทย-ข่าวทำเนียบรัฐบาล-“วราวุธ” ประกาศนำ ขรก.พม. แต่งกายสีม่วง แสดงพลัง ถวายกำลังใจ แด่กรมสมเด็จพระเทพฯ พรุ่งนี้
วันพุธที่ 14 กุมภาพันธ์ 2567
“วราวุธ” ประกาศนํา ขรก.พม. แต่งกายสีม่วง แสดงพลัง ถวายกําลังใจ แด่กรมสมเด็จพระเทพฯ พรุ่งนี้
“วราวุธ” ประกาศนํา ขรก.พม. แต่งกายสีม่วง แสดงพลัง ถวายกําลังใจ แด่กรมสมเด็จพระเทพฯ พรุ่งนี้
วันที่ 14 กุมภาพันธ์ 2567 ที่กระทรวงการพัฒนาสังคมและความมั่นคงของมนุษย์ สะพานขาวกรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ในวันที่ 15 กุมภาพันธ์ 2567 เวลา 08.30 น. ที่กระทรวงการพัฒนาสังคมและความมั่นคงของมนุษย์ ตนพร้อมเพื่อนๆ ข้าราชการทุกคนของกระทรวง พม. เราจะพร้อมใจกันเข้าร่วมในพิธีถวายความจงรักภักดี และสํานึกในพระมหากรุณาธิคุณแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ด้วยการแต่งกายโทนสีม่วงทั้งกระทรวง พม. เพื่อถวายความจงรักภักดีแด่กรมสมเด็จพระเทพฯ ที่พวกเรารัก และเป็นที่รักของปวงชนชาวไทย
นายวราวุธ กล่าวเพิ่มเติมว่า การจัดกิจกรรมในครั้งนี้ เป็นการแสดงพลังของพี่น้องประชาชนคนไทยทั้งประเทศ ให้ทุกคนได้เห็นพี่น้องประชาชนคนไทยหลายสิบล้านคน เรายึดมั่น เราเชื่อมั่น และศรัทธาในสถาบันพระมหากษัตริย์และพระบรมวงศานุวงศ์ทุกพระองค์ ดังนั้น เราจะไม่ยอมเด็ดขาดที่จะให้ใคร หรือคนกลุ่มใด และไม่ว่าใครก็แล้วแต่ จะมาดูหมิ่น หรือคิดในสิ่งที่ไม่ดีต่อสถาบันอันเป็นที่รักของพวกเราทุกคน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-"รมว.ธรรมนัส" มอบ "บุญสิงห์" เปิดงานพิธีเปิดอบรมและลงนามบันทึกข้อตกลงความร่วมมือโครงการส่งเสริมความร่วมมือเพื่อพัฒนาศักยภาพการแข่งขันด้านยางพาราร่วมกับผู้ประกอบกิจการยาง
วันพุธที่ 14 กุมภาพันธ์ 2567
"รมว.ธรรมนัส" มอบ "บุญสิงห์" เปิดงานพิธีเปิดอบรมและลงนามบันทึกข้อตกลงความร่วมมือโครงการส่งเสริมความร่วมมือเพื่อพัฒนาศักยภาพการแข่งขันด้านยางพาราร่วมกับผู้ประกอบกิจการยาง
"รมว.ธรรมนัส" มอบ "บุญสิงห์" เปิดงานพิธีเปิดอบรมและลงนามบันทึกข้อตกลงความร่วมมือโครงการส่งเสริมความร่วมมือเพื่อพัฒนาศักยภาพการแข่งขันด้านยางพาราร่วมกับผู้ประกอบกิจการยางเพื่อเป้าหมายการพัฒนาอย่างยั่งยืน (SDGs)
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานพิธีเปิดอบรมและลงนามบันทึกข้อตกลงความร่วมมือโครงการส่งเสริมความร่วมมือเพื่อพัฒนาศักยภาพการแข่งขันด้านยางพาราร่วมกับผู้ประกอบกิจการยางเพื่อเป้าหมายการพัฒนาอย่างยั่งยืน (SDGs) โดยมีนายเพิก เลิศวังพง ประธานกรรมการการยางแห่งประเทศไทย พร้อมเจ้าหน้าการยางแห่งประเทศไทยให้การต้อนรับและร่วมพบปะเกษตรกร ณ โรงแรมดิอิมเพรส น่าน อ.เมือง จ.น่าน ซึ่งการจัดงานดังกล่าว มีวัตถุประสงค์เพื่อประชาสัมพันธ์โครงการให้บุคคลภายนอกได้รับรู้ สร้างการพัฒนาศักยภาพผู้บริหารและผู้นําสถาบันเกษตรกรชาวสวนยางในเขตภาคเหนือ และพนักงาน กยท.เขตภาคเหนือสู่การเป็นผู้ประกอบการที่เป็นมืออาชีพ ให้มีความสามารถในการบริหารจัดการสถาบันเกษตรกรฯ ผลผลิต และการตลาดต่อไป
สําหรับโครงการส่งเสริมความร่วมมือเพื่อพัฒนาศักยภาพการแข่งขันด้านยางพาราร่วมกับผู้ประกอบกิจการยางเพื่อเป้าหมายการพัฒนาอย่างยั่งยืน (SDGS) เป็นความร่วมมือระหว่างการยางแห่งประเทศไทยเขตภาคเหนือ สํานักงานตลาดกลางยางพาราจังหวัดเชียงราย สหกรณ์กองทุนสวนยางจังหวัดลําปาง จํากัด และพิธีส่งมอบสินค้ายางพารา จํานวน 300,000 กิโลกรัม (10 พ่วง) ให้กับบริษัทนอร์ทอีสรับเบอร์ จํากัด (มหาชน)
รัฐบาลไทย-ข่าวทำเนียบรัฐบาล-​นายกฯ และผู้สำเร็จราชการฯ ออสเตรเลีย ชมการแสดงศิลปะมวยไทย ในโอกาสต้อนรับผู้สำเร็จราชการฯ และภริยาเยือนไทยอย่างเป็นทางการ
วันพุธที่ 14 กุมภาพันธ์ 2567
​นายกฯ และผู้สําเร็จราชการฯ ออสเตรเลีย ชมการแสดงศิลปะมวยไทย ในโอกาสต้อนรับผู้สําเร็จราชการฯ และภริยาเยือนไทยอย่างเป็นทางการ
​นายกฯ และผู้สําเร็จราชการฯ ออสเตรเลีย ชมการแสดงศิลปะมวยไทย ในโอกาสต้อนรับผู้สําเร็จราชการฯ และภริยาเยือนไทยอย่างเป็นทางการ
วันนี้ (14 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยถึงบรรยากาศการชมศิลปะมวยไทย ซึ่งนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กําหนดเป็นส่วนหนึ่งในการต้อนรับ พลเอก เดวิด เฮอร์ลีย์ (His Excellency General the Honourable David Hurley AC DSC (Retd)) ผู้สําเร็จราชการแห่งเครือรัฐออสเตรเลีย และภริยา ในโอกาสเยือนประเทศไทยอย่างเป็นทางการในฐานะแขกของรัฐบาล เวลา 11.40 น. ณ โถงกลางตึกสันติไมตรี
โดยโฆษกประจําสํานักนายกรัฐมนตรีกล่าวว่า การแสดงศิลปะมวยไทยที่จัดขึ้นในวันนี้ เป็นการสาธิตการไหว้ครู และชกมวยไทย (1 ยก) ระหว่าง นักมวย คนที่ 1 ส.อ. ทศพล เสาร์พะเนา ชื่อมวย เด่นพนม พราน 26 และนักมวย คนที่ 2 นายวิทวัส แซ่คู ชื่อมวย ราศีสิงห์ อโยธยาไฟต์ ยิม
บรรยากาศของการร่วมรับชมการแสดงเป็นไปด้วยความสนุกสนาน และเป็นที่ประทับใจ ฝ่ายออสเตรเลียชื่นชมและชื่นชอบการแสดงกีฬามวยไทยที่จัดขึ้นในครั้งนี้เป็นอย่างมาก และในตอนท้ายนายกรัฐมนตรีได้มอบกางเกงมวยไทยให้ผู้สําเร็จราชการฯ เพื่อเป็นที่ระลึกในโอกาสนี้
รัฐบาลไทย-ข่าวทำเนียบรัฐบาล-Happy Valentine's Day Cobra Gold 2024
วันพุธที่ 14 กุมภาพันธ์ 2567
Happy Valentine's Day Cobra Gold 2024
ยังคงจะมอบความรักให้กับน้องๆนักเรียนโดยการสร้างอาคารให้กับโรงเรียนที่ห่างไกลได้ใช้ประโยชน์ ในการฝึกครั้งนี้เหมือนเดิมนะครับ สุขสันต์วันวาเลนไทน์ นะครับทุกคน
ที่มา เพจ cobra gold thailand
#cobragoldthailand
รัฐบาลไทย-ข่าวทำเนียบรัฐบาล-เตรียมประกาศมาตรฐาน “สุราพื้นบ้าน” เป็นแนวทางให้ผู้ผลิตสามารถยกระดับสินค้าให้มีความปลอดภัยมากขึ้น
วันพุธที่ 14 กุมภาพันธ์ 2567
เตรียมประกาศมาตรฐาน “สุราพื้นบ้าน” เป็นแนวทางให้ผู้ผลิตสามารถยกระดับสินค้าให้มีความปลอดภัยมากขึ้น
.....
เตรียมประกาศมาตรฐาน “สุราพื้นบ้าน” เป็นแนวทางให้ผู้ผลิตสามารถยกระดับสินค้าให้มีความปลอดภัยมากขึ้น
.
กระทรวงอุตสาหกรรม เผยหลังจากที่ ครม. (2 ม.ค. 67) มีมติเห็นชอบมาตรการส่งเสริมให้ประเทศไทยเป็นศูนย์กลางการท่องเที่ยวและการใช้จ่าย โดยให้ปรับโครงสร้างภาษีเครื่องดื่มแอลกอฮอล์รวมถึงสุราชุมชนนั้น
.
ที่ผ่านมา ได้ดําเนินปรับอัตราภาษีสุราพื้นบ้าน เช่น กระแช่ สาโท สุราแช่พื้นบ้านอื่น ๆ และสุราแช่ที่ใช้วัตถุดิบเป็นข้าวที่มีแรงแอลกอฮอล์ไม่เกิน 7 ดีกรี เป็น 0 % และให้กรมสรรพสามิตทบทวนเรื่องกฎหมายที่ช่วยสนับสนุนสุราพื้นบ้านด้วย
.
ส่วนประเด็นมาตรฐาน “สุราพื้นบ้าน” สํานักงานมาตรฐานผลิตภัณฑ์อุตสาหกรรม (สมอ.) ได้เร่งแก้ไขปรับปรุงมาตรฐาน เพื่อยกระดับสินค้าชุมชนให้มีคุณภาพได้มาตรฐาน และมีความปลอดภัย สร้างความเชื่อมั่นให้แก่ประชาชนและนักท่องเที่ยว
.
โดยสาระสําคัญของการแก้ไขมาตรฐาน เช่น
.
• มาตรฐานสุรากลั่นชุมชน แก้ไขข้อกําหนดวัตถุเจือปนอาหาร กรดเบนโซอิก ซึ่งเป็นวัตถุกันเสีย จากเดิม “ไม่เกิน 250 มิลลิกรัมต่อลิตร” แก้เป็น “ไม่เกิน 200 มิลลิกรัมต่อลิตร”
• มาตรฐานไวน์สมุนไพร แก้ไขข้อกําหนดสารปนเปื้อน ตะกั่ว จากเดิม “ไม่เกิน 0.2 ไมโครกรัมต่อลิตร” แก้เป็น “ไม่เกิน 0.1 ไมโครกรัมต่อลิตร”
• มาตรฐานเมรัย แก้ไขเกณฑ์ข้อกําหนดสารเอทิลคาร์บาเมต (กรณีผสมสุรากลั่น) จากเดิม “ไม่เกิน 400 ไมโครกรัมต่อลิตร” แก้เป็น “ไม่เกิน 200 ไมโครกรัมต่อลิตร” เนื่องจากสารดังกล่าวหากมีมากเกินไปจะทําให้เกิดอาการวิงเวียนศีรษะ
.
นอกจากนี้ ยังแก้ไขข้อกําหนดในด้านอื่น ๆ ด้วย เพื่อให้ประชาชนสามารถบริโภคสุรากลั่นชุมชนและสุราแช่พื้นบ้านได้อย่างปลอดภัย
.
มาตรฐานดังกล่าว คาดจะประกาศใช้ภายในเดือน ก.พ. 67 นี้ เพื่อให้ผู้ผลิตชุมชนที่ผลิตสุรากลั่นชุมชนและสุราแช่พื้นบ้าน สามารถนําไปใช้เป็นแนวทางในการผลิต เพื่อยกระดับคุณภาพสินค้าให้มีความปลอดภัยได้มาตรฐาน สร้างความเชื่อมั่นให้แก่ผู้บริโภคได้ต่อไป
.
อ่านเพิ่มเติม คลิกhttps://www.thaigov.go.th/news/contents/details/78828
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาล เชิญชวนส่วนราชการ รัฐวิสาหกิจ ประชาชน สวมใส่เสื้อเหลืองตราสัญลักษณ์ฯ ทุกวันจันทร์โดยพร้อมเพรียง
วันพุธที่ 14 กุมภาพันธ์ 2567
รัฐบาล เชิญชวนส่วนราชการ รัฐวิสาหกิจ ประชาชน สวมใส่เสื้อเหลืองตราสัญลักษณ์ฯ ทุกวันจันทร์โดยพร้อมเพรียง
เนื่องในปีมหามงคล พระบาทสมเด็จพระเจ้าอยู่หัว ทรงเจริญพระชนมพรรษาครบ ๖ รอบ ๗๒ พรรษา รัฐบาลขอความร่วมมือให้หน่วยงานราชการจัดกิจกรรม เพื่อเฉลิมพระเกียรติพระบาทสมเด็จพระเจ้าอยู่หัว และเปิดโอกาสให้ประชาชนได้มีส่วนร่วมนั้น
รัฐบาล จึงขอความร่วมมือให้ทุกหน่วยงานราชการ และรัฐวิสาหกิจ แต่งกายด้วยเสื้อสีเหลือง ประดับตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ทุกวันจันทร์ หรือในโอกาสที่เหมาะสม ซึ่งสามารถแต่งกายแทนชุดยูนิฟอร์มของหน่วยงานได้
พร้อมทั้ง ประดับธงตราสัญลักษณ์ฯ บริเวณด้านหน้าของหน่วนงานด้วย ทั้งนี้ ขอความร่วมมือให้ประชาชน ภาคเอกชน และองค์กรต่าง ๆ รวมทั้งรัฐสภา
หน่วยงานความมั่นคง รณรงค์แต่งกายด้วยเสื้อสีเหลืองประดับตราสัญลักษณ์ฯ โดยพร้อมเพรียงกัน
ที่มา กรมประชาสัมพันธ์
รัฐบาลไทย-ข่าวทำเนียบรัฐบาล-มีบ้านต้อนรับวาเลนไทน์!!  ธอส. จัดงาน GHB ALL HOME EXPO 2024 @เซ็นทรัล  อีสต์วิลล์ รามอินทรา นำทรัพย์เด่น ทำเลดีกว่า 1,000 รายการ ลดสูงสุดถึง 50%
วันพุธที่ 14 กุมภาพันธ์ 2567
14/02/2567
มีบ้านต้อนรับวาเลนไทน์!!  ธอส. จัดงาน GHB ALL HOME EXPO 2024 @เซ็นทรัล  อีสต์วิลล์ รามอินทรา นําทรัพย์เด่น ทําเลดีกว่า 1,000 รายการ ลดสูงสุดถึง 50%
ธอส. เตรียมจัดงาน มหกรรมบ้านมือสอง ธอส. : GHB ALL HOME EXPO 2024 @เซ็นทรัล อีสต์วิลล์ รามอินทรา ระหว่างวันที่ 16-18 ก.พ. 2567 ณ เซ็นทรัล อีสต์วิลล์ รามอินทรา โดยนําบ้านมือสองคุณภาพดี ทําเลเด่น และราคาคุ้มค่า พร้อมส่วนลดสูงสุด 50% จากราคาในปัจจุบัน
นายศักดิ์สิทธิ์ จิตตนูนท์ รองกรรมการผู้จัดการ กลุ่มงานปรับโครงสร้างหนี้ และรักษาการผู้ช่วยกรรมการผู้จัดการ สายงานบังคับคดี ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” ส่งเสริมให้คนไทยได้มีที่อยู่อาศัยเป็นของตนเองได้ง่ายขึ้น จึงเตรียมจัดงาน มหกรรมบ้านมือสอง ธอส. : GHB ALL HOME EXPO 2024 @เซ็นทรัล อีสต์วิลล์ รามอินทรา ระหว่างวันที่ 16-18 ก.พ. 2567 ณ เซ็นทรัล อีสต์วิลล์ รามอินทรา โดยนําบ้านมือสองคุณภาพดี ทําเลเด่น และราคาคุ้มค่า พร้อมส่วนลดสูงสุด 50% จากราคาในปัจจุบัน มาจําหน่ายรวม 1,160 รายการ ทั้งประเภทบ้านเดี่ยว บ้านแฝด ทาวน์เฮ้าส์ และห้องชุด (คอนโดมิเนียม) แบ่งเป็น ทรัพย์ในเขตกรุงเทพฯ และปริมณฑล 662 รายการ และทรัพย์ในภูมิภาค 498 รายการ โดยทรัพย์ที่มีราคาต่ําสุด ได้แก่ ทรัพย์ประเภทคอนโดมิเนียม ขนาดเนื้อที่ 26.25 ตรม. ในโครงการรินทร์ทองคอนโดมิเนียม อ.เมืองสมุทรปราการ จ.สมุทรปราการ มีราคาเพียง 75,000 บาท เท่านั้น!! พิเศษ! ลงทะเบียนจองซื้อทรัพย์ภายในงานมีโอกาสได้รับสินเชื่ออัตราดอกเบี้ยต่ําสุด นานสูงสุด 24 เดือน และผู้ที่ทําสัญญาตั้งแต่วันที่ 16 – 23 ก.พ. 2567 รับฟรีบัตรกํานัลแทนเงินสด มูลค่า 2,000 บาท จํานวน 20 รางวัล1 รายต่อ 1 รางวัล (สําหรับผู้ที่ทําสัญญาจะซื้อจะขายทรัพย์ในเขตกรุงเทพและปริมณฑล 10 รายแรก และที่ทําสัญญาจะซื้อจะขายทรัพย์ในส่วนภูมิภาค 10 รายแรก) สอบถามข้อมูลเพิ่มเติมได้ที่ G H Bank Call Center โทร. 0-2645-9000 กด 5 หรือ Facebook Fanpage บ้านมือสอง ธอส. หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @ghbnpa
รัฐบาลไทย-ข่าวทำเนียบรัฐบาล-รมช.ไชยา มอบหมาย คุณากร ผู้ช่วยเลขาฯ รมว.กษ. ร่วมประชุมหารือติดตามความคืบหน้าและแก้ไขปัญหาให้เกษตรกร ที่ได้รับผลกระทบจากโครงการโคบาลชายแดนใต้
วันพุธที่ 14 กุมภาพันธ์ 2567
รมช.ไชยา มอบหมาย คุณากร ผู้ช่วยเลขาฯ รมว.กษ. ร่วมประชุมหารือติดตามความคืบหน้าและแก้ไขปัญหาให้เกษตรกร ที่ได้รับผลกระทบจากโครงการโคบาลชายแดนใต้
รมช.ไชยา มอบหมาย คุณากร ผู้ช่วยเลขาฯ รมว.กษ. ร่วมประชุมหารือติดตามความคืบหน้าและแก้ไขปัญหาให้เกษตรกร
ที่ได้รับผลกระทบจากโครงการโคบาลชายแดนใต้
เมื่อวันที่ 13 กุมภาพันธ์ 2567 นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก นายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าร่วมประชุมติดตามความคืบหน้าการแก้ไขปัญหาเกษตรกรได้รับโคไม่ตรงตามคุณลักษณะจากโครงการโคบาลชายแดนใต้ ร่วมกับกรมปศุสัตว์ ศูนย์อํานวยการบริหารจังหวัดชายแดนใต้ (ศอ.บต.) สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ภาค 9 ประจําจังหวัดนราธิวาส จังหวัดยะลา และจังหวัดปัตตานี รวมถึงผู้แทนหน่วยงานส่วนจังหวัดจังหวัดนราธิวาส ยะลาและจังหวัดปัตตานี ผ่านการประชุมทางไกล (Zoom Meeting) โดยหลังจากมีการแต่งตั้งคณะกรรมการตรวจสอบข้อเท็จจริงโครงการโคบาลชายแดนใต้ เพื่อตรวจสอบข้อเท็จจริงภายใน 15 วัน พบว่า เกษตรกรประสบปัญหาได้รับโคแม่พันธุ์ที่น้ําหนักต่ํากว่า 160 กิโลกรัม มีอาการป่วย ไม่สมบูรณ์ ซึ่งโคบางตัวล้มตาย อีกทั้ง โคไม่มีเอกสารประจําตัว ทั้งนี้ ศอ.บต. ได้สรุปประเด็นความต้องการของเกษตรกร ได้แก่ ขอให้หน่วยงานที่เกี่ยวข้องช่วยฟื้นฟูสภาพโคที่ไม่สมบูรณ์ ดูแลการเปลี่ยนโค พร้อมทั้ง เยียวยาเกษตรกรที่ได้รับผลกระทบ รวมถึงขอให้จัดทําเอกสารสิทธิ์ของที่ตั้งคอกกลางกักกันโคปลายทาง เพื่อตรวจสอบความสมบูรณ์ของโค และสร้างความมั่นใจให้เกษตรกรเมื่อได้รับโคแม่พันธุ์ ซึ่งกรมปศุสัตว์และหน่วยงานที่เกี่ยวข้องพร้อมให้การช่วยเหลือและแก้ไขปัญหาตามข้อเรียกร้องของเกษตรกร อย่างไรก็ตามเพื่อให้สามารถแก้ไขปัญหาที่เกิดขึ้นอย่างรวดเร็วและมีประสิทธิภาพ ที่ประชุมมีมติเห็นควรให้มีการจัดประชุมหารือแนวทางแก้ปัญหาร่วมกันของทุกภาคส่วนที่เกี่ยวข้อง โดยขอให้เชิญตัวแทนเกษตรกรและผู้ประกอบการที่ได้รับผลกระทบเข้าร่วมการประชุมในครั้งถัดไป อีกด้วย
รัฐบาลไทย-ข่าวทำเนียบรัฐบาล-ปลัดดีอี ตั้งโต๊ะหารือ การแก้ไขปัญหาบัญชีม้า-ซิมม้า
วันอังคารที่ 13 กุมภาพันธ์ 2567
ปลัดดีอี ตั้งโต๊ะหารือ การแก้ไขปัญหาบัญชีม้า-ซิมม้า
ปลัดดีอี ตั้งโต๊ะหารือ การแก้ไขปัญหาบัญชีม้า-ซิมม้า
วันนี้ (13 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยนายเอกพงษ์ หริ่มเจริญ ผู้ตรวจราชการกระทรวงดิจิทัลฯ ประชุมร่วมกับรองเลขาธิการสํานักงานป้องกันและปราบปรามการฟอกเงิน (ปปง.), ผู้แทนจากธนาคารแห่งประเทศไทย, สํานักงาน คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ, สมาคมธนาคารไทย, กองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) และ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท.) เพื่อหารือแนวทางการแก้ไขปัญหาในการปราบปรามบัญชีม้าและซิมม้า กลไกการแจ้งระงับบัญชีม้าโดยเจ้าพนักงานตํารวจที่ประจําอยู่ AOC ไปยังสํานักงาน ปปง. และธนาคารต่าง ๆ ตามรูปแบบและขั้นตอนที่กําหนด และการปรับระยะเวลาในการปิดบัญชีม้าของแต่ละธนาคารให้รวดเร็วยิ่งขึ้น หารือแนวทางการเเชื่อมโยงการทํางานในการระบุตัวเจ้าของบัญชีม้าและเจ้าของเลขหมายโทรศัพท์บัญชีม้า รวมถึงแนวทางการคืนเงินให้กับผู้เสียหาย ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
________________________
รัฐบาลไทย-ข่าวทำเนียบรัฐบาล-นายกฯ พร้อมต้อนรับผู้สำเร็จราชการแห่งเครือรัฐออสเตรเลีย ณ ทำเนียบรัฐบาล
วันพุธที่ 14 กุมภาพันธ์ 2567
นายกฯ พร้อมต้อนรับผู้สําเร็จราชการแห่งเครือรัฐออสเตรเลีย ณ ทําเนียบรัฐบาล
.....
นายกฯ พร้อมต้อนรับผู้สําเร็จราชการแห่งเครือรัฐออสเตรเลีย ณ ทําเนียบรัฐบาล
.
นายกฯ พร้อมให้การต้อนรับ พลเอก เดวิด เฮอร์ลีย์ ผู้สําเร็จราชการแห่งเครือรัฐออสเตรเลีย และนางลินดา เฮอร์ลีย์ ภริยา ในโอกาสเดินทางเยือนประเทศไทยอย่างเป็นทางการ โดยจะมีการร่วมหารือทวิภาคี และร่วมงานเลี้ยงอาหารกลางวัน ณ ทําเนียบรัฐบาล ในวันที่ 14 กุมภาพันธ์ 2567
.
การเยือนครั้งนี้ ของผู้สําเร็จราชการฯ จะเป็นโอกาสให้ ไทยและออสเตรเลีย เพิ่มความกระชับความร่วมมือในฐานะหุ้นส่วนทางยุทธศาสตร์ โดยเฉพาะอย่างยิ่งในด้านเศรษฐกิจ สังคมและวัฒนธรรม
.
อ่านเพิ่มเติม คลิกhttps://www.thaigov.go.th/news/contents/details/78668
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ส่องผล UN Thailand Annual Report 2023 ชื่นชมความร่วมมือไทย “ขับเคลื่อน SDGs ให้เป็นไปได้ในระดับสูง”
วันพุธที่ 14 กุมภาพันธ์ 2567
ส่องผล UN Thailand Annual Report 2023 ชื่นชมความร่วมมือไทย “ขับเคลื่อน SDGs ให้เป็นไปได้ในระดับสูง”
.....
ส่องผล UN Thailand Annual Report 2023 ชื่นชมความร่วมมือไทย “ขับเคลื่อน SDGs ให้เป็นไปได้ในระดับสูง”
.
สหประชาชาติประจําประเทศไทย เผยแพร่รายงานประจําปี 2566 ชื่นชมความร่วมมือที่สําคัญของหน่วยงานไทยในการขับเคลื่อนเป้าหมายการพัฒนาที่ยั่งยืน (SDGs) ให้ก้าวหน้าในระดับสูง
.
สาระสําคัญจากรายงานฯ :
1. ด้านสิ่งแวดล้อม : สมาคมแม่บ้านมหาดไทย ได้สนับสนุนให้ประชาชนระดับครัวเรือนมีถังขยะเปียกเพื่อจัดการคัดแยกขยะที่ต้นทางสําเร็จ 14 ล้านครัวเรือน ซึ่งจะช่วยลดการปล่อยก๊าซเรือนกระจกกว่า 550,000 ตันคาร์บอนไดออกไซด์ต่อปี นอกจากนี้ ยังสนับสนุนให้ธนาคาร และภาคเอกชนรับซื้อคาร์บอนเครดิตเพื่อให้เกิดรายได้กลับคืนสู่ท้องถิ่นและขยายผลสู่การขับเคลื่อนธนาคารขยะใน 76 จังหวัด
2. ด้านการศึกษา : UNICEF ได้ร่วมมือกับกระทรวงมหาดไทยและกระทรวงศึกษาธิการ มุ่งพัฒนาการศึกษาเด็กปฐมวัย (เป้าหมายเป็นเด็กอายุต่ํากว่า 6 ปี จํานวน 4.3 ล้านคน) เพื่อรองรับการเข้าสู่สังคมผู้สูงอายุอย่างรวดเร็ว
3. ด้านมนุษยธรรม: มีการปรับปรุงข้อมูลของผู้ลี้ภัย และยืนยันสิทธิประชากรที่สามารถเข้าร่วมโครงการการเคลื่อนย้ายถิ่นฐานสําหรับผู้ลี้ภัยในบริเวณพื้นที่พักพิงชั่วคราวที่ได้หนีภัยจากการสู้รบจากเมียนมา 9 แห่ง นอกจากนี้ ยังมีการร่วมมือกับมหาวิทยาลัยเอกชน ในการมอบโอกาสทางการศึกษาระดับปริญญาตรีให้กับผู้ลี้ภัยในพื้นที่พักพิงชั่วคราว 6 แห่งในปี 2566 อีกด้วย
4. ด้านแฟชั่น: กล่าวยกย่องพระอัจฉริยภาพของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ได้พระราชทานพระดําริ "แฟชั่นยั่งยืน (Sustainable Fashion)" ที่ส่งเสริมการใช้สีที่ย้อมจากธรรมชาติและผสมผสานการใช้ลวดลายผ้าพระราชทานกับลวดลายดั้งเดิมให้กับช่างทอผ้าสตรีจากทั่วประเทศ ซึ่งจะช่วยให้การปล่อยก๊าซเรือนกระจกตลอดวงจรการผลิตลดลงและเพิ่มรายได้ให้ช่างทอผ้าสตรี
.
โอกาสนี้ รัฐบาลยืนยันพร้อมส่งเสริมความร่วมมือระหว่างองค์การสหประชาชาติประจําประเทศไทยและกระทรวงมหาดไทยในการขับเคลื่อน SDGsใน 76 จังหวัด อย่างต่อเนื่อง ตามการลงนามบันทึกข้อตกลง (MOU) "76 จังหวัด 76 คํามั่นสัญญา เพื่อความเท่าเทียมและการพัฒนาที่ยั่งยืน"
.
อ่านเพิ่มเติม คลิก https://www.thaigov.go.th/news/contents/details/78752
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“เกณิกา”เผย รัฐบาลเตรียมประกาศ“การส่งเสริมการมีบุตร"เป็นวาระแห่งชาติภายในเดือน มี.ค.นี้ ชี้ ปัญหาเรื่องการมีบุตรน้อย ไม่กระทบแค่ด้านสาธารณสุข แต่ยังกระทบต่อเศรษฐกิจและสังคมด้วย
วันพุธที่ 14 กุมภาพันธ์ 2567
14/02/2567
​“เกณิกา”เผย รัฐบาลเตรียมประกาศ“การส่งเสริมการมีบุตร"เป็นวาระแห่งชาติภายในเดือน มี.ค.นี้ ชี้ ปัญหาเรื่องการมีบุตรน้อย ไม่กระทบแค่ด้านสาธารณสุข แต่ยังกระทบต่อเศรษฐกิจและสังคมด้วย
​“เกณิกา”เผย รัฐบาลเตรียมประกาศ“การส่งเสริมการมีบุตร"เป็นวาระแห่งชาติภายในเดือน มี.ค.นี้ ชี้ ปัญหาเรื่องการมีบุตรน้อย ไม่กระทบแค่ด้านสาธารณสุข แต่ยังกระทบต่อเศรษฐกิจและสังคมด้วย
วันนี้ (14 กุมภาพันธ์ 2567 ) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลและกระทรวงสาธารณสุข นําโดย นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข และ นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ได้มอบหมายให้กรมอนามัย เป็นผู้ขับเคลื่อนนโยบายส่งเสริมการเกิดอย่างมีคุณภาพ ภายใต้แนวคิด “Give Birth Great World การเกิดคือการให้ที่ยิ่งใหญ่” สนับสนุนให้โรงพยาบาลในสังกัดสํานักงานปลัดกระทรวงสาธารณสุขทุกแห่งจัดตั้งคลินิกส่งเสริมการมีบุตรบริการให้คําปรึกษา วางแผนการตั้งครรภ์ วินิจฉัยและรักษาภาวะมีบุตรยาก รวมถึงเพิ่มศักยภาพในการให้บริการรักษาภาวะมีบุตรยากด้วยวิธีฉีดน้ําเชื้อเข้าโพรงมดลูก (IUI) และพัฒนาศักยภาพโรงพยาบาลให้สามารถให้บริการทําเด็กหลอดแก้ว (IVF) ได้มากขึ้น
น.ส.เกณิกา กล่าวต่อว่า รัฐบาลมีนโยบายผลักดันและส่งเสริมการมีบุตรอย่างมีคุณภาพ ในการพัฒนาประชากรและทุนมนุษย์ ให้เป็นวาระแห่งชาติ เพื่อให้เกิดการบูรณาการทุกภาคส่วนในการร่วมกันแก้ไขปัญหา ซึ่งคาดว่าจะมีการประกาศได้ในเดือน มี.ค.นี้ โดยมีสาระสําคัญที่พิจารณาคือ มาตรการส่งเสริมการมีบุตร ทั้งเรื่องความสมดุลการทํางานกับการดูแลครอบครัว การแบ่งเบาค่าใช้จ่ายและภาระในการเลี้ยงดูบุตรการช่วยเหลือคนที่มีบุตรยาก รวมไปถึงการแก้ไขกฎหมายที่เป็นอุปสรรคต่อการเข้าถึงเทคโนโลยีช่วยการเจริญพันธุ์ ในกลุ่มที่มีความหลากหลายทางเพศ กลุ่มหนุ่มโสด สาวโสดที่อยากมีบุตรแต่ไม่อยากมีคู่ ให้มีโอกาสที่จะมีบุตรได้
ทั้งนี้ ประเทศไทยประสบปัญหาเด็กเกิดน้อยมาอย่างต่อเนื่อง โดยในปี 2565 มีจํานวนเด็กเกิดใหม่เพียง 485,085 ราย น้อยที่สุดในรอบกว่า 70 ปี และจํานวนการเกิดยังน้อยกว่าการตาย ทําให้จํานวนประชากรลดลงตั้งแต่ปี 2564 และหากสถานการณ์เป็นเช่นนี้ต่อไป คาดการณ์ว่า ในอีก 60 ปี ข้างหน้า จํานวนประชากรไทยจะลดลงถึงครึ่งหนึ่ง เหลือเพียง 33 ล้านคน เท่านั้น ซึ่งจะเสี่ยงต่อการขาดแคลนแรงงาน ส่งผลกระทบต่อระบบเศรษฐกิจ สังคม และความมั่นคงของประเทศในอนาคต
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีฯ ศิรินันท์ รับมอบนโยบายนายกรัฐมนตรี สู่การขับเคลื่อนการดำเนินงานที่สำคัญของรัฐบาล
วันพฤหัสบดีที่ 22 กุมภาพันธ์ 2567
22/02/2567
​ผู้ช่วยรัฐมนตรีฯ ศิรินันท์ รับมอบนโยบายนายกรัฐมนตรี สู่การขับเคลื่อนการดําเนินงานที่สําคัญของรัฐบาล
​ผู้ช่วยรัฐมนตรีฯ ศิรินันท์ รับมอบนโยบายนายกรัฐมนตรี สู่การขับเคลื่อนการดําเนินงานที่สําคัญของรัฐบาล
วันที่ 21 กุมภาพันธ์ 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม เข้าร่วมการประชุมคณะกรรมการผู้ช่วยรัฐมนตรี ครั้งที่ 1/2567 โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมมอบนโยบายให้แก่คณะกรรมการผู้ช่วยรัฐมนตรี และมอบหมายภารกิจเพิ่มเติมให้แก่กรรมการผู้ช่วยรัฐมนตรีในฐานะผู้ช่วยรัฐมนตรีประจํากระทรวง เพื่อให้การปฏิบัติหน้าที่ของผู้ช่วยรัฐมนตรีเป็นไปตามเจตนารมณ์ของรัฐบาลต่อไป ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
นายกฯ กล่าวว่าในโอกาสที่คณะกรรมการผู้ช่วยรัฐมนตรีซึ่งได้รับการแต่งตั้งในรัฐบาลปัจจุบันและได้มีการประชุมเป็นครั้งแรก ต้องขอแสดงความยินดีกับทุกคนที่ได้รับแต่งตั้งให้ดํารงตําแหน่งกรรมการผู้ช่วยรัฐมนตรี ซึ่งเป็นตําแหน่งสําคัญที่ต้องอาศัยความรู้ความสามารถ ทักษะความชํานาญ และประสบการณ์ในงานแขนงต่าง ๆ มาช่วยขับเคลื่อนงานสําคัญของรัฐบาลให้สัมฤทธิ์ผลเป็นรูปธรรม โดยนายกฯ ยินดีอย่างยิ่งที่ได้ร่วมงานกับทุกคน พร้อมกันนี้ นายกรัฐมนตรี ได้มีประกาศแต่งตั้งกรรมการผู้ช่วยรัฐมนตรีแล้ว 5 ฉบับ จํานวน 30 ท่าน และตามระเบียบสํานักนายกรัฐมนตรีว่าด้วยคณะกรรมการผู้ช่วยรัฐมนตรี พ.ศ. 2546 กําหนดให้คณะกรรมการผู้ช่วยรัฐมนตรีประชุมอย่างน้อยเดือนละหนึ่งครั้ง เพื่อพิจารณาและประเมินผลการดําเนินการของผู้ช่วยรัฐมนตรีในระยะเวลาที่ผ่านมาและเสนอแนะมาตรการอันเป็นประโยชน์ต่อการบริหารราชการแผ่นดินของคณะรัฐมนตรีหรือของรัฐมนตรี ตลอดจนพิจารณาเรื่องอื่น ๆ ตามที่นายกรัฐมนตรีมอบหมาย
รัฐบาลไทย-ข่าวทำเนียบรัฐบาล-PM approves medical funding to assist foreign tourists in case of accidents while travelling in Thailand
วันพฤหัสบดีที่ 22 กุมภาพันธ์ 2567
22/02/2567
PM approves medical funding to assist foreign tourists in case of accidents while travelling in Thailand
PM approves medical funding to assist foreign tourists in case of accidents while travelling in Thailand
February 22, 2024, Government Spokesperson Chai Wacharonke disclosed that other than tourism promotion to attract foreign travelers, Prime Minister and Minister of Finance Srettha Thavisin has also placed great importance on safety of the tourists. He wants to elevate safety standard under the “Safe Thailand” scheme, and approved the implementation of the “Assistance Scheme for Foreign Tourist Injury and Casualty” program, initiated by Ministry of Tourism and Sports, in a bid to assure tourist safety and boost tourist confidence in Thailand, as well as to enhance national competitiveness, uplift Thai tourism industry, and increase the nation’s tourism revenues.
According to the Government Spokesperson, Ministry of Tourism and Sports was approved in principle to utilize the Government’s contingency fund for emergency (the total budget framework of 50 million Baht) to implement the “Assistance Scheme for Foreign Tourist Injury and Casualty” program. The allocated budget will be used to provide relief to foreign tourists on a case-by-case basis in the event of accidents, crimes, and other unfortunate events or disasters occurred during January 1 and August 31, 2024. The compensation rate in the case of death is up to 1 million Baht. In the case of permanent organ loss, loss of sight, or permanent disability, a payment of 300,000 Baht will be given. In the case of accident injuries, actual medical expenses will not exceed 500,000 Baht.
Ministry of Tourism and Sports also set up the “Thailand Traveler Safety” (TTS) system via https://www.tts.go.th/ where foreign tourists can register online prior to their entry into the Kingdom for the protection and coverage. The data will, then, be initially screened by the Ministry, the Tourist Police, and National Institute for Emergency Medicine (NIEM). The “Assistance Scheme for Foreign Tourist Injury and Casualty” program will only be available for foreign tourists who enter Thailand for tourism purpose, and whose injury or casualty is not caused by tourists’ carelessness, intention to commit illegal acts, or circumstances that risk causing the incident.
The Government Spokesperson added that it is the Prime Minister’s policy to ensure safety of foreign tourists, and to push forward Thailand to become world’s leading tourist destination with quality that meets the international standard.
รัฐบาลไทย-ข่าวทำเนียบรัฐบาล-รมว.ดีอี ร่วมงานแถลงวิสัยทัศน์
วันพฤหัสบดีที่ 22 กุมภาพันธ์ 2567
รมว.ดีอี ร่วมงานแถลงวิสัยทัศน์
รมว.ดีอี ร่วมงานแถลงวิสัยทัศน์ "IGNITE THAILAND : จุดพลัง รวมใจ ไทยต้องเป็นหนึ่ง"
วันนี้ (22 กุมภาพันธ์ 2567) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานแถลงวิสัยทัศน์ Thailand Vision ที่ทําเนียบรัฐบาล มุ่งเป้าพัฒนาประเทศไทยให้กลายเป็นศูนย์กลางเมืองแห่งอุตสาหกรรมระดับโลก ขับเคลื่อนเศรษฐกิจไทยสู่อนาคตที่ยั่งยืน ครอบคลุมทั้งการท่องเที่ยวการรักษาพยาบาลและสุขภาพอาหาร การบิน การผลิตยานยนต์แห่งอนาคต เทคโนโลยี และการเงิน และยังได้เปิดเผยว่ารัฐบาลตั้งเป้าประเทศไทยจะก้าวไปเป็นที่ 1 ของภูมิภาค ด้วยข้อได้เปรียบของประเทศไทยทั้งด้านทรัพยากรธรรมชาติ สถานที่ท่องเที่ยว ภูมิอากาศที่อบอุ่นตลอดปี โครงสร้างที่พร้อมต่อยอด และที่สําคัญคือ ศักยภาพของคนไทย โดยมี นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ และผู้ที่เกี่ยวข้องเข้าร่วมงาน ณ ตึกสันติไมตรี ทําเนียบรัฐบาล
-----------------------------------------
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ ลงพื้นที่ชัยนาทตรวจเยี่ยมโรงงานผลิตไนโตรเซลลูโลสสำหรับอุตสาหกรรม พร้อมกำชับเจ้าหน้าที่กำกับดูแลอย่างเคร่งครัด เน้นความปลอดภัยและสิ่งแวดล้อม
วันพฤหัสบดีที่ 22 กุมภาพันธ์ 2567
22/02/2567
ผู้ตรวจราชการฯ ศุภกิจ ลงพื้นที่ชัยนาทตรวจเยี่ยมโรงงานผลิตไนโตรเซลลูโลสสําหรับอุตสาหกรรม พร้อมกําชับเจ้าหน้าที่กํากับดูแลอย่างเคร่งครัด เน้นความปลอดภัยและสิ่งแวดล้อม
ผู้ตรวจราชการฯ ศุภกิจ ลงพื้นที่ชัยนาทตรวจเยี่ยมโรงงานผลิตไนโตรเซลลูโลสสําหรับอุตสาหกรรม พร้อมกําชับเจ้าหน้าที่กํากับดูแลอย่างเคร่งครัด เน้นความปลอดภัยและสิ่งแวดล้อม
วันที่ 20 กุมภาพันธ์ 2567 เวลา 10.00 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วย นายวีระพล ผ่องสุภา อุตสาหกรรมจังหวัดชัยนาท และเจ้าหน้าที่ฯ เข้าตรวจเยี่ยม บริษัท โนเบล เอ็นซี จํากัด ตําบลโพนางดําออก อําเภอสรรพยา จังหวัดชัยนาท ซึ่งประกอบกิจการ โดยไนโตรเซลลูโลสเป็นสารตั้งต้นของการผลิตสารเคลือบเงา สําหรับวัสดุต่างๆ โดยกลุ่มลูกค้าส่วนใหญ่เป็นผู้ผลิตสินค้าประเภท สีหมึกพิมพ์คุณภาพสูง และวัสดุพิเศษเพื่อใช้ในการผลิตบรรจุภัณฑ์ เช่น หมึกพิมพ์บนบรรจุภัณฑ์อาหารและเครื่องดื่ม หมึกพิมพ์และการเคลือบพิเศษบนบรรจุภัณฑ์สําหรับยาเครื่องมือทางการแพทย์ รวมถึงบรรจุภัณฑ์ที่เกี่ยวข้องที่ใช้ในอุตสาหกรรมการดูแลสุขภาพ และสินค้า อุปโภคบริโภค ทั้งนี้ ผู้ตรวจราชการ ได้เน้นย้ําให้สํานักงานอุตสาหกรรมจังหวัดชัยนาท กํากับดูแลโรงงานอย่างเคร่งครัด เนื่องจากมีความเกี่ยวข้องกับความมั่นคงของประเทศ ซึ่งสารเคมีที่เป็นยุทธภัณฑ์มีอันตรายมากกว่าสารเคมีทั่วไป พร้อมกําชับให้โรงงาน ปฏิบัติตามกฎหมายอย่างเคร่งครัด เน้นความปลอดภัย และสิ่งแวดล้อม
เวลา 13.00 น. ผู้ตรวจราชการฯ ศุภกิจ ตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2567 โดยมีนายวีระพล ผ่องสุภา อุตสาหกรรมจังหวัดชัยนาท และคณะ พร้อมรับทราบผลการดําเนินงานปัญหาอุปสรรคต่าง ๆ ซึ่งจังหวัดชัยนาทเป็นจังหวัดที่มีการปลูกข้าว และมีอุตสาหกรรมหลักเป็นโรงสีข้าว ทั้งนี้ ได้เน้นย้ําให้มีการตรวจกํากับโรงงานเหมืองแร่ให้เป็นไปตามกฎหมาย การส่งเสริมและยกระดับ GI ให้ได้ตามเป้าหมาย การแก้ไขปัญหาผังเมืองให้สามารถตั้งโรงงานบางประเภทได้มากขึ้น เพื่อรองรับการลงทุน การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานแปรรูปสินค้าเกษตรอุตสาหกรรม นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า SMEs D Bank สาขาชัยนาท ในผลักดันการพัฒนาอุตสาหกรรมเกษตร อุตสาหกรรมท้องถิ่น เพิ่มรายได้ให้เกษตรกรในพื้นที่ รวมถึงการส่งเสริมผู้ประกอบการให้ตรงกับศักยภาพและบริบทของจังหวัด เชื่อมโยงการเข้าถึงแหล่งทุนของกองทุนฯ หรือ การให้คําปรึกษาช่วยเหลือของ SMEs D Bank ให้ผู้ประกอบการได้รับประโยชน์อย่างเต็มที่และยั่งยืนต่อไป
รัฐบาลไทย-ข่าวทำเนียบรัฐบาล-ขอเชิญชวนประชาชนร่วมบันทึกประวัติศาสตร์ ครั้งแรกในประเทศไทย ในการรับชมความงดงามของริ้วขบวนอัญเชิญพระบรมสารีริกธาตุ และพระอรหันตธาตุ ของพระสารีบุตรและพระโมคคัลลานะ
วันพฤหัสบดีที่ 22 กุมภาพันธ์ 2567
ขอเชิญชวนประชาชนร่วมบันทึกประวัติศาสตร์ ครั้งแรกในประเทศไทย ในการรับชมความงดงามของริ้วขบวนอัญเชิญพระบรมสารีริกธาตุ และพระอรหันตธาตุ ของพระสารีบุตรและพระโมคคัลลานะ
ที่เป็นองค์ดั้งเดิม ซึ่งค้นพบในสถูปโบราณ เมืองกบิลพัสดุ์ และเมืองสาญจี สาธารณรัฐอินเดีย มาประดิษฐานเป็นการชั่วคราว ณ ประเทศไทย เพื่อเฉลิมพระเกียรติพระบาทสมเด็จพระเจ้าอยู่หัว เนื่องในพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
วันศุกร์ที่ ๒๓ กุมภาพันธ์ ๒๕๖๗ ณ บริเวณท้องสนามหลวง โดยมี นายเศรษฐา ทวีสิน นายกรัฐมนตรี เป็นประธานในพิธี
ขบวนอัญเชิญ จะเริ่มในช่วงเวลาระหว่าง ๑๖.๐๐ - ๑๗.๐๐ น. จากพิพิธภัณฑสถานแห่งชาติ พระนคร เคลื่อนขบวนรอบสนามหลวง เข้าสู่มณฑลพิธีท้องสนามหลวง โดยประชาชนสามารถร่วมรับชมขบวนอัญเชิญฯ ได้ตามเส้นทางที่ขบวนเคลื่อนผ่าน
ทั้งนี้ ขอความร่วมมือประชาชนที่เข้าร่วมรับชมขบวนอัญเชิญฯ แต่งกายด้วยชุดสุภาพ สีขาวหรือสีครีม
และสามารถติดตามรับชมการถ่ายทอดสดพิธีอัญเชิญพระบรมสารีริกธาตุ และพระอรหันตธาตุ ของพระสารีบุตร และพระโมคคัลลานะ ได้ทางสถานีโทรทัศน์ ช่อง 9 MCOT และ NBT2HD และผ่านทาง Facebook : กรมประชาสัมพันธ์
รัฐบาลไทย-ข่าวทำเนียบรัฐบาล-ธอส. เตือนภัย!! อย่าหลงเชื่อมิจฉาชีพแอบอ้างหลอกลวง ใช้ภาพกรรมการผู้จัดการ ปล่อยสินเชื่อบุคคลออนไลน์
วันพฤหัสบดีที่ 22 กุมภาพันธ์ 2567
22/02/2567
ธอส. เตือนภัย!! อย่าหลงเชื่อมิจฉาชีพแอบอ้างหลอกลวง ใช้ภาพกรรมการผู้จัดการ ปล่อยสินเชื่อบุคคลออนไลน์
ธอส. แจ้งเตือนภัยกรณีมีมิจฉาชีพนําตราสัญลักษณ์ของธนาคารและปลอม Account ในสื่อโซเชียล โดยใช้ภาพของนายกมลภพ วีระพละ กรรมการผู้จัดการ ธอส. เพื่อแอบอ้างปล่อยสินเชื่อบุคคลออนไลน์จากธนาคาร
ธนาคารอาคารสงเคราะห์ (ธอส.) ขอแจ้งเตือนภัยกรณีมีมิจฉาชีพนําตราสัญลักษณ์ของธนาคารและปลอม Account ในสื่อโซเชียล โดยใช้ภาพของนายกมลภพ วีระพละ กรรมการผู้จัดการ ธอส. เพื่อแอบอ้างปล่อยสินเชื่อบุคคลออนไลน์จากธนาคาร โดย ธอส. ขอยืนยันว่า ธนาคารและกรรมการผู้จัดการ ไม่มีส่วนเกี่ยวข้องกับ Account ปลอมดังกล่าว รวมถึงการแอบอ้างในสื่อโซเชียลต่าง ๆ ที่อาจใช้รูปภาพและกระทําในลักษณะเดียวกัน เพื่อหลอกลวงเอาเงินจากประชาชน ซึ่ง ธอส.อยู่ระหว่างดําเนินการทางกฎหมายกับกลุ่มมิจฉาชีพที่แอบอ้างแล้ว และขอให้ประชาชนอย่าหลงเชื่อกลโกงของมิจฉาชีพอย่างเด็ดขาด พร้อมขอความร่วมมือไม่ส่งหรือแชร์ต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจากธนาคารอาคารสงเคราะห์ได้อย่างครบถ้วน สามารถติดตามได้ที่ www.ghbank.co.th หรือ G H Bank Call Center โทร 0-2645-9000 และ Facebook Fanpage ธนาคารอาคารสงเคราะห์